# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 2382/2009

**1355a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Rafaela Rafaja a Jána Slotu na vydanie zákona na podporu vlastenectva (tlač 1355) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1839 z  9. decembra 2009 pridelila návrhposlancov Národnej rady Slovenskej republiky Rafaela Rafaja a Jána Slotu na vydanie zákona na podporu vlastenectva (tlač 1355) na prerokovanie týmto výborom:

Ústavnoprávnemu výboru Národnej rady SR,

Výboru Národnej rady SR pre verejnú správu a regionálny rozvoj,

Výboru Národnej rady SR pre vzdelanie, mládež, vedu a šport

a

Výboru Národnej rady SR pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Poslanecký návrh zákona odporučili schváliť:

Ústavnoprávny výbor Národnej rady SR uznesením č. 802 z 26. januára 2010 so zmenami a doplnkami,

Výbor Národnej rady SR pre verejnú správu a regionálny rozvoj uznesením č. 330 z 29. januára 2010 s pozmeňujúcimi a doplňujúcimi návrhmi,

Výbor Národnej rady SR pre kultúru a médiá uznesením č. 233 z  26. januára 2010.

Výbor Národnej rady SR pre vzdelanie, mládež, vedu a šport neprijal platné uznesenie, pretože nebol uznášaniaschopný podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**IV.**

Výbory Národnej rady Slovenskej republiky, ktoré predmetný vládny návrh zákona prerokovali, prijali tieto **pozmeňujúce a  doplňujúce návrhy:**

1. Za úvodnú vetu návrhu zákona sa vkladajú slová „Čl. I“.

Ide o legislatívno-technickú úpravu.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť**

**K čl. I**

2. § 5 vrátane nadpisu pod paragrafom znie:

„§ 5

Podpora vlastenectva zo strany orgánov štátnej správy

(1) Štát prispieva k podpore vlastenectva pri výkone svojich kompetencií, najmä tým, že vytvára právne a iné mechanizmy na podporu vlastenectva ako prirodzeného vzťahu príslušných orgánov štátnej správy a jej zamestnancov.1) Na tento účel je zamestnanec povinný zložiť sľub vernosti Slovenskej republike.

(2) Sľub vernosti Slovenskej republike znie: „Sľubujem na svoju česť a svedomie vernosť a oddanosť Slovenskej republike, jej ústavným zásadám a jej demokratickému zriadeniu. Sľubujem, že ako občan Slovenskej republiky budem, podľa svojich možností a schopností, oddane a verne chrániť svoju vlasť, jej územnú celistvosť, zvrchovanosť, štátnu suverenitu a mať v prirodzenej úcte jej štátne symboly.“.

Poznámka pod čiarou k odkazu 1) znie:

„1) Zákon č. 400/2009 Z. z. o štátnej službe a o zmene a doplnení niektorých zákonov. Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.

Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov.

Zákon č. 315/2001 Z. z. o Hasičskom a záchrannom zbore v znení neskorších predpisov. Zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov.“.

Zmena pôvodného návrhu znenia paragrafu 5 vychádza z nevyhnutnej potreby bližšieho špecifikovania okruhu osôb, ktorých sa dotýka povinnosť zložiť sľub vernosti Slovenskej republike.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť**

3. V § 6 sa vypúšťa odsek 2.

Doterajšie odseky 3 až 5 sa prečíslujú na 2 až 4.

K vypusteniu odseku 2 z pôvodného návrhu zákona dochádza z dôvodu duplicitného riešenia tejto problematiky v iných právnych predpisoch.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť**

4. § 8 vrátane nadpisu pod paragrafom znie:

„§ 8

Podpora vlastenectva vysielateľmi zo zákona

(1) Vysielatelia zo zákona prispievajú k podpore vlastenectva v oblasti svojej pôsobnosti tým, že:

a) zaradia do vysielania hranie štátnej hymny Slovenskej republiky,

b) zaradia v deň štátneho sviatku program súvisiaci s týmto štátnym sviatkom.

(2) Podrobnosti podľa odseku 1 ustanoví osobitný predpis. 2)“

Poznámka pod čiarou k odkazu 2) znie:

„2) Zákon č. 16/2004 Z. z. o Slovenskej televízii v znení neskorších predpisov.

Zákon č. 619/2003 Z. z. o Slovenskom rozhlase v znení neskorších predpisov.“.

Zmena vychádza z legislatívnej úpravy vo vzťahu k iným osobitným predpisom.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor neprijal odporúčanie**

5. Za čl. I sa vkladajú nové články II, III, IV, V a VI, ktoré znejú:

„Čl. II

Zákon č. 400/2009 Z. z. o  štátnej službe a o zmene a doplnení niektorých zákonov sa dopĺňa takto:

V § 19 sa odsek 1 dopĺňa písmenom g), ktoré znie:

„g) pri vzniku štátnozamestnaneckého pomeru zložil sľub vernosti Slovenskej republike podľa osobitného predpisu.24a) “.

Poznámka pod čiarou k odkazu 24a) znie:

„24a) Zákon č. ..../2010 Z. z. na podporu vlastenectva.“.

„Čl. III

Zákon č.73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov v znení zákona č. 58/1999 Z.z., zákona č. 181/1999 Z.z., zákona č. 58/1999 Z.z., zákona č. 356/1999 Z.z., zákona č. 224/2000 Z.z., zákona č. 464/2000 Z.z., zákona č. 241/2001 Z.z., zákona č. 98/2002 Z.z., zákona č. 328/2002 Z.z., 422/2002 Z.z., zákona č. 659/2002 Z.z., zákona č. 212/2003 Z.z., zákona č. 178/2004 Z.z., zákona č. 201/2004 Z.z., zákona č. 365/2004 Z.z., zákona č. 382/2004, zákona č. 727/2004 Z.z., zákona č. 732/2004 Z.z., zákona č. 69/2005 Z.z., zákona č. 623/2005 Z.z., zákona č. 342/2007 Z.z., zákona č. 513/2007 Z.z., zákona č. 61/2008 Z.z., zákona č. 278/2008 Z.z., zákona č. 491/2008 Z.z., zákona č. 445/2008 Z.z., zákona č. 70/2009 Z.z. sa mení a dopĺňa takto:

V § 14 ods.1 sa za písmeno e) vkladá nové písmeno f), ktoré znie:

„f) ku dňu prijatia do štátnej služby zložil sľub vernosti Slovenskej republike podľa osobitného predpisu.3a)“.

Doterajšie písmená f) až i) sa označujú ako písmená g) až j).

Poznámka pod čiarou k odkazu 3a) znie:

„3a) Zákon č......./2010 Z.z. na podporu vlastenectva.“.

„Čl. IV

Zákon č. 200/1998 Z.z. o štátnej službe colníkov a o zmene a doplnení niektorých ďalších zákonov v znení zákona č. 54/1999 Z.z., zákona č. 337/1999 Z.z., zákona č. 417/2000 Z.z., zákona č. 328/2002 Z.z., zákona č. 664/2002 Z.z., zákona č. 251/2003 Z.z., zákona č. 464/2003 Z.z., zákona č. 365/2004 Z.z., zákona č. 382/2004 Z.z., zákona č. 652/2004 Z.z., zákona č. 732/2004 Z.z., zákona č. 258/2005 Z.z., zákona č. 199/2004 Z.z., zákona č. 623/2005 Z.z., zákona č. 330/2007 Z.z., zákona č. 537/2007 Z.z., zákona č. 166/2008 Z.z., zákona č. 465/2008 Z.z., zákona č. 583/2008 Z.z., zákona č. 305/2009 Z.z., zákona č. 465/2009 Z.z. sa mení a dopĺňa takto:

1. V § 14 ods.1 sa za písmeno e) vkladá nové písmeno f), ktoré znie:

„f) ku dňu prijatia do štátnej služby zložil sľub vernosti Slovenskej republike podľa osobitného predpisu, 4a)“.

Doterajšie písmená f) až i) sa označujú ako písmená g) až j).

Poznámka pod čiarou k odkazu 4a) znie:

„4a) Zákon č........./2010 Z.z. na podporu vlastenectva.“.

2. V § 15 ods. 4 písm. f) sa doterajšie slová „§ 14 ods.1 písm. g) až i)“ nahrádzajú slovami „§ 14 ods.1 písm. h) až j)“.

„Čl. V

Zákon č. 315/2001 Z.z. o Hasičskom a záchrannom zbore v znení zákona č. 438/2002 Z.z., zákona č. 666/2002 Z.z., zákona č. 424/2003 Z.z., zákona č. 451/2003 Z.z., zákona č. 462/2003, zákona č. 180/2004 Z.z., zákona č. 215/2004 Z.z., zákona č. 65/2004 Z.z., zákona č. 447/2004 Z.z., zákona č. 382/2004 Z.z., zákona č. 729/2004 Z.z., zákona č. 254/2005 Z.z., zákona č. 561/2005 Z.z., zákona č. 404/2006 Z.z., zákona č. 256/2007 Z.z., zákona č. 327/2007 Z.z., zákona č. 330/2007 Z.z., zákona č. 519/2007 Z.z., zákona č. 614/2007 Z.z., zákona č. 445/2008 Z.z., zákona č. 591/2008 Z.z., zákona č. 82/2009 Z.z., zákona č. 199/2009 Z.z. sa mení a dopĺňa takto:

V § 17 odsek 1 sa dopĺňa písmenom h), ktoré znie:

„h) ku dňu prijatia do štátnej služby zložil sľub vernosti Slovenskej republike podľa osobitného predpisu.12aa)“.

Poznámka pod čiarou k odkazu 12aa) znie:

„12aa) Zákon č......../2010 Z.z. na podporu vlastenectva.“.

„Čl. VI

Zákon č. 346/2005 Z.z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení zákona č. 253/2007 Z.z., zákona č. 348/2007 Z.z., zákona č. 330/2007 Z.z., zákona č. 144/2008 Z.z., zákona č. 452/2008 Z.z., zákona č. 59/2009 Z.z., zákona č. 483/2009 Z.z. sa mení a dopĺňa takto:

V § 13 odsek 1 sa dopĺňa písmenom r), ktoré znie:

„r) ku dňu prijatia do štátnej služby zložil sľub vernosti Slovenskej republike podľa osobitného predpisu.10a) “.

Poznámka pod čiarou k odkazu 10a) znie:

„10a) Zákon č........./2010 Z.z. na podporu vlastenectva.“.

Všetky vyššie uvedené zmeny v osobitných článkoch vychádzajú z legislatívnej úpravy osobitných predpisov vo vzťahu k upravenému zneniu ustanovenia § 5 návrhu zákona.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť**

6. Čl. II (pôvodný) a čl. VII (pôvodný) sa vypúšťajú.

Ďalšie články sa prečíslujú.

Ide o legislatívnu úpravu v nadväznosti na nové znenie   
§ 5 (čl. I) a § 8 (čl. I).

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť**

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený návrh zákona (tlač 1355) v znení schválených pozmeňujúcich a doplňujúcich návrhov **s c h v á l i ť.**

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

**spoločne**  o bodoch **1, 2, 3, 5** a **6** s návrhom **schváliť,**

**samostatne** obode **4.**

K bodu **4** gestorský výbor **neprijal odporúčanie.**

Gestorský výbor určil poslanca Pavla Abrhana za spoločného spravodajcu výborov a poveruje ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 234 z 29. januára 2010.

Bratislava 29. január 2010

**Pavol Abrhan**, v. r.

predseda

Výboru NR SR pre kultúru a médiá